Fit-28 ta' Ġunju 2017, il- Presidenza Maltija Parlament Ewropew laħqu ftehim proviżorju dwar direttiva ġdida maħsuba biex tgħin tipproteġi lill-ħaddiema minn esponiment għal karċinoġeni jew mutaġeni fuq il-post tax-xogħol. Waqt li jiffissa limiti għall-karċinoġeni u l-mutaġeni dan il-ftehim jgħin fl-indirizzar tal-kawża primarja tal-imwiet relatati max-xogħol fl-UE. L-għan hu li ngħinu biex insalvaw sa 100.000 ruħ matul il-50 sena li ġejjin "B'dan il-ftehim, nistgħu nipproteġu aħjar miljuni ta' ħaddiema tal-UE minn sustanzi kimiċi li jikkawżaw il-kanċer fuq il-post tax-xogħol. Dan huwa ta' importanza partikolari għaliex il-kanċer huwa l-kawża ewlenija ta' mwiet relatati max-xogħol fl-UE." Is-Sinjura Helena Dalli, Ministru Malti għall-Affarijiet Ewropej u l-Ugwaljanza L-elementi prinċipali tal-ftehim proviżorju huma dawn li ġejjin: Sustanzi tossiċi għar-riproduzzjoni : il-Kummissjoni ser ikollha tivvaluta l-possibbiltà li tinkludi s-sustanzi tossiċi għar-riproduzzjoni fil-kamp ta' applikazzjoni tad-direttiva sa mhux aktar tard mill-ewwel kwart tal-2019, u tista' tippreżenta proposta leġislattiva dwar il-kwistjoni : kien hemm qbil preliminarju dwar valur limitu ta' esponiment ta' 0.010 mg/m3 għal perjodu ta' 5 snin wara d-data ta' traspożizzjoni, liema limitu ser jonqos sussegwentement għal 0.005 mg/m3. Iddaħħlet deroga għall-proċessi ta' wweldjar u ta' qtugħ bil-plażma jew għal proċessi ta' ħidma simili li jiġġeneraw dħaħen, b'valur limitu ta' esponiment ta' 0.025 mg/m3 għal perjodu ta' 5 snin wara d-data tat-traspożizzjoni, u 0,005 mg/m3 minn hemm 'il quddiem. Trab tal-injam iebes : Il-Kunsill u l-PE qablu dwar valur limitu ta' esponiment ta' 3 mg/m3 għal ħames snin wara d-dħul fis-seħħ tad-direttiva u mbagħad għal 2 mg/m3 Trab tas-silika kristallina respiratorju : il-Kummissjoni impenjat ruħha li tevalwa l-ħtieġa li jiġi modifikat il-valur limitu tat-trab tas-silika kristallina respirabbli bħala parti mill-evalwazzjoni li jmiss tal-implimentazzjoni tad-Direttiva Sorveljanza tas-Saħħa : it-tabib jew l-awtorità responsabbli għas-sorveljanza tas-saħħa tal-ħaddiema fi ħdan l-Istati Membri jistgħu jindikaw li s-sorveljanza tas-saħħa għandha tkompli wara tmiem l-esponiment sakemm huma jqisu li dan ikun meħtieġ biex tiġi salvagwardata s-saħħa tal-ħaddiem ikkonċernat Id-direttiva tipproponi li jiġu stabbiliti limiti ta' esponiment għal 11-il karċinoġenu ieħor minbarra dawk koperti mid-direttiva eżistenti tal-2004. Dawn huma: trab tas-silika kristallina respirabbli, 1,2-Epoxypropane, 1,3-Butadiene, 2-Nitropropan, l-akrilammid, ċerti komposti tal-kromju (VI), l-ossidu tal-etilene, o-toluwidina, fibri taċ-ċeramika rifrattarji, Bromoethylene u Idrażina. Id-direttiva tirrevedi wkoll il-limiti ta' klorur tal-vinil monomeru u trabijiet tal-injam iebes fid-dawl ta' data xjentifika aktar reċenti. Ser ikun hemm rekwiżiti minimi għall-eliminazzjoni u t-tnaqqis tal-karċinoġeni u l-mutaġeni kollha. L-impjegaturi ser ikollhom jidentifikaw u jivvalutaw ukoll ir-riskji għal ħaddiema li huma assoċjati ma' esponiment għal karċinoġeni (u mutaġeni) speċifiċi, u għandhom jipprevjenu l-esponiment fejn jeżistu riskji. Il-passi li jmiss Ladarba l-ftehim jiġi approvat mill-Kumitat tar-Rappreżentanti Permanenti tal-Kunsill, id-direttiva l-ġdida trid tiġi adottata formalment mill-Kunsill u mill-Parlament Ewropew. Direttiva 2004/37/KE Proposta tal-Kummissjoni dwar il-protezzjoni tal-ħaddiema minn riskji relatati mal-espożizzjoni għal karċinoġeni jew mutaġeni fuq il-post tax-xogħol